इस परिवार दियें भाशाएं गी मुक्ख तौरा पर द’ऊं वर्गें च बंडेआ जंदा ऐ-फ़ार्मोसन ते मलय-पॉलिनेशिन। तैवान च बोल्लियां जने आह्‌लियां भाशां-अटयालिक, पैवनिक आदि फ़ार्मोसन वर्ग दियां भाशां न इन्दे चा पैवनिक बड्डा भाशा-समूह ऐ, जिस च अमि, बनुन, पैवत ते सारोआ आदि भाशा न। ते बाकी सब भाशां मलय-पॉलिनेशियन वर्ग दियां न। मलय-पॉलिनेशियन वर्ग गी होर अग्गै द’ऊं वर्गें च बंड़ेआ जंदा ऐ-पूर्वी मयल-पॉलिनेशियन ते पच्छमी पॉलिनेशियन। पूर्वी वर्ग दियां भाशां माओरी, हवाइयन, ताहितियन आद माइक्रोनेशिया, मेलनेशिया, पॉलिनेशिया, न्यूज़ीलैंड आदि च बोल्लियां जंदियां न। पच्छमी वर्ग च मलय, जावानीज़, मलागासी, बालीनीज़, फ़िलीपीनी, इंडोनेशियन आदि प्रमुख भाशा न ते इन्दा खेतर-वस्तार मलेशिया, इंडोनेशिया, मैडगॉस्कर, वियतनाम, कम्बोडिया आदि तगर ऐ।